Komisjoni otsus

25. juuni 1999,

nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta betooni, müürisegude ja tsemendimördiga seotud toodete nõuetele vastavuse tõendamisel

(teatavaks tehtud numbri K(1999) 1480 all)

(EMPs kohaldatav tekst)

(1999/469/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. detsembri 1988. aasta direktiivi 89/106/EMÜ ehitustooteid käsitlevate liikmesriikide õigus- ja haldusnormide ühtlustamise kohta, [1] mida on muudetud direktiiviga 93/68/EMÜ, [2] eriti selle artikli 13 lõiget 4,

ning arvestades, et:

(1) komisjon peab valima kahest direktiivi 89/106/EMÜ artikli 13 lõikele 3 vastavast toote vastavustõendamismenetlusest "võimalikult lihtsa, kuid ohutusega kooskõlas oleva menetluse"; see tähendab vajadust otsustada, kas tootja vastutusel toimiv tehase tootmisohje süsteem on teatava toote või tootepere nõuetele vastavuse tõendamisel vajalik ja piisav tingimus või on artikli 13 lõikes 4 mainitud kriteeriumidele vastavusega seotud põhjustel vaja volitatud sertifitseerimisorgani sekkumist;

(2) artikli 13 lõikega 4 nähakse ette, et niiviisi kindlaks määratud menetlus märgitakse mandaatidesse ja tehnospetsifikaatidesse; seetõttu on soovitatav määratleda toodete või tooteperede mõiste, nagu seda kasutatakse mandaatides ja tehnospetsifikaatides;

(3) artikli 13 lõikega 3 ettenähtud kahe menetluse üksikasjalik kirjeldus esitatakse direktiivi 89/106/EMÜ III lisas; seetõttu on vaja iga toote või tootepere puhul selgesti kindlaks määrata meetodid, mille abil tuleb kõnealust kahte menetlust III lisale viidates rakendada, sest III lisas eelistatakse teatavaid süsteeme;

(4) artikli 13 lõike 3 punktis a nimetatud menetlus vastab süsteemidele, mis on kindlaks määratud III lisa punkti 2 alapunkti ii esimeses võimaluses ilma pideva järelevalveta ning teises ja kolmandas võimaluses ning artikli 13 lõike 3 punktis b nimetatud menetlus vastab süsteemidele, mis on kindlaks määratud III lisa punkti 2 alapunktis i ning III lisa punkti 2 alapunkti ii esimeses võimaluses pideva järelevalvega;

(5) käesolevas otsuses ettenähtud meetmed on kooskõlas alalise ehituskomitee arvamusega,

ON VASTU VÕTNUD KÄESOLEVA OTSUSE:

Artikkel 1

I lisas nimetatud toodete ja tooteperede nõuetele vastavust tõendatakse menetlusega, mille aluseks on tootja ainuvastutusel toimiv tehase tootmisohje süsteem, millega tagatakse toote vastavus asjakohastele tehnilistele kirjeldustele.

Artikkel 2

II lisas nimetatud toodete nõuetele vastavust tõendatakse menetlusega, mille kohaselt lisaks tootja vastutusel toimivale tehase tootmisohje süsteemile on tootmise või toote vastavustõendamisse ning järelevalvesse kaasatud volitatud sertifitseerimisorgan.

Artikkel 3

III lisas ettenähtud vastavustõendamismenetlus märgitakse ühtlustatud standardite mandaatidesse.

Artikkel 4

Käesolev otsus on adresseeritud liikmesriikidele.

Brüssel, 25. juuni 1999

Komisjoni nimel

komisjoni liige

Martin Bangemann

[1] EÜT L 40, 11.2.1989, lk 12.

[2] EÜT L 220, 30.8.1993, lk 1.

--------------------------------------------------

I LISA

Kiud

Muud kasutused, kui on määratletud II lisas.

Tooted betooni kaitsmiseks ja parandamiseks

Kasutamiseks vastavalt madala toimivustaseme nõuetele hoonetes ja rajatistes, mis ei kuulu tuletundlikkusklassi A [1], B [2] ega C [3].

[1] Materjalid, mille toimivus tuletundlikkuse seisukohast võib tootmise käigus muutuda (üldjuhul keemiliselt muudetavad tooted, nt tuleaeglustid, või tooted, mille koostise muutmine võib muuta toimivust tuletundlikkuse seisukohast).

[2] Materjalid, mille toimivus tuletundlikkuse seisukohast võib tootmise käigus muutuda (üldjuhul keemiliselt muudetavad tooted, nt tuleaeglustid, või tooted, mille koostise muutmine võib muuta toimivust tuletundlikkuse seisukohast).

[3] Materjalid, mille toimivus tuletundlikkuse seisukohast võib tootmise käigus muutuda (üldjuhul keemiliselt muudetavad tooted, nt tuleaeglustid, või tooted, mille koostise muutmine võib muuta toimivust tuletundlikkuse seisukohast).

--------------------------------------------------

II LISA

Kiud

Kandvaks kasutamiseks betoonis, müürisegudes ja tsemendimördis.

Tooted betooni kaitsmiseks ja parandamiseks

Kasutamiseks muudes hoonetes ja rajatistes kui nimetatud I lisas.

Segulisandid:

Lisaained (I tüüp)

Lisaained (II tüüp)

Kasutamiseks betoonis, müürisegudes ja tsemendimördis.

--------------------------------------------------

III LISA

Märkus:

toodete puhul, millel on rohkem kui üks kavandatud kasutus järgmistes tooteperedes kavandatud kasutustest, kumuleeruvad volitatud asutuse asjaomastest vastavuse tõendamise süsteemidest tulenevad ülesanded.

TOOTEPERE:

BETOONI, MÜÜRISEGUDE JA TSEMENDIMÖRDIGA SEOTUD TOOTED (1/2)

Nõuetele vastavuse tõendamise süsteemid

Järgmises loetelus esitatud toote (toodete) ja kavandatud kasutuse (kasutuste) puhul peab CEN/CENELEC kindlaks määrama asjaomasele (asjaomastele) ühtlustatud standardile (standarditele) vastava(d) nõuetele vastavuse tõendamise süsteemi(d).

Süsteem 1 + : vaata direktiivi 89/106/EMÜ III lisa punkti 2 alapunkti i näidiste auditeeritud katsetamisega.

Süsteem 1 : vaata direktiivi 89/106/EMÜ III lisa punkti 2 alapunkti i ilma näidiste auditeeritud katsetamiseta.

Süsteem 2 + : vaata direktiivi 89/106/EMÜ III lisa punkti 2 alapunkti ii esimene võimalus, sealhulgas tehase tootmisohje sertifitseerimine volitatud asutuse poolt nii tehase esmase inspekteerimise ja tehase tootmisohje kui ka tehase tootmisohje pideva järelevalve, hindamise ja tunnustamise alusel.

Süsteem 3 : vaata direktiivi 89/106/EMÜ III lisa punkti 2 alapunkti ii teine võimalus.

Süsteem 4 + : vaata direktiivi 89/106/EMÜ III lisa punkti 2 alapunkti ii kolmas võimalus.

Toode | Kavandatud kasutus | Tase(med) või klass(id) | Nõuetele vastavuse tõendamise süsteem |

Segulisandid | Kasutamiseks betoonis, müürisegudes ja tsemendimördis | — | 2 + |

Lisaained (I tüüp) | Kasutamiseks betoonis, müürisegudes ja tsemendimördis | — | 2 + |

Lisaained (II tüüp) | Kasutamiseks betoonis, müürisegudes ja tsemendimördis | — | 1 + |

Kiud | Kandvaks kasutamiseks betoonis, müürisegudes ja tsemendimördis | — | 1 |

Muuks kasutamiseks betoonis, müürisegudes ja tsemendimördis | — | 3 |

Tooted betooni kaitsmiseks ja parandamiseks | Kasutamiseks vastavalt madala toimivustaseme nõuetele hoonetes ja rajatistes | — | 4 |

Muuks kasutamiseks hoonetes ja rajatistes | — | 2 + |

Süsteemi spetsifikaat peaks olema selline, et seda saab rakendada ka juhul, kui ühe teatava karakteristiku toimivust ei ole vaja kindlaks määrata, sest kas või ühel liikmesriigil puudub sellise karakteristikuga seotud juriidiline nõue (vaata direktiivi 89/106/EMÜ artikli 2 lõiget 1 ning vajaduse korral tõlgendusdokumentide punkti 1.2.3). Sellistel juhtudel ei tohi karakteristiku vastavustõendamist tootjalt nõuda, kui ta ei soovi toote toimivust kõnealuses seoses deklareerida.

TOOTEPERE:

BETOONI, MÜÜRISEGUDE JA TSEMENDIMÖRDIGA SEOTUD TOOTED (2/2)

Nõuetele vastavuse tõendamise süsteemid

Järgmises loetelus esitatud toote (toodete) ja kavandatud kasutuse (kasutuste) puhul peab CEN/CENELEC kindlaks määrama asjaomasele (asjaomastele) ühtlustatud standardile (standarditele) vastava(d) nõuetele vastavuse tõendamise süsteemi(d):

Süsteem 1 : vaata direktiivi 89/106/EMÜ III lisa punkti 2 alapunkt i ilma näidiste auditeeritud katsetamiseta.

Süsteem 3 : vaata direktiivi 89/106/EMÜ III lisa punkti 2 alapunkti ii teine võimalus.

Süsteem 4 : vaata direktiivi 89/106/EMÜ III lisa punkti 2 alapunkti ii kolmas võimalus.

Toode | Kavandatud kasutus | Tase(med) või klass(id) (tuletundlikkus) | Nõuetele vastavuse tõendamise süsteem |

Tooted betooni kaitsmiseks ja parandamiseks | Tuletundlikkust käsitlevates määrustes ettenähtud kasutus | A, B, C | 1 |

A, B, C | 3 |

A, D, E, F | 4 |

--------------------------------------------------